สังคมข่าวหุ้นเล็กเซียวหงส์
ดัชนีหุ้นไทยปิดระดับ 1,234.50 จุด ลดลง 9.68 จุด มูลค่าซื้อขาย 36,577 ล้านบาท จากความกังวลต่อเศรษฐกิจจีนชะลอตัว มาตรการจากรัฐบาลจีนออกมาไม่เห็นผลชัดเจน ราคาน้ำมันดิบปรับตัวลงกดดันภาพรวมการลงทุนอย่างต่อเนื่อง แนวโน้มหุ้นไทยวันนี้ มีโอกาสรีบาวด์กรอบจำกัด หลังตอบรับข่าวร้ายบ้างแล้ว พร้อมให้แนวต้าน 1,240-1,250 จุด แนวรับ 1,220 จุด...
12 ม.ค. 2559

ดัชนีหุ้นไทยปิดระดับ 1,234.50 จุด ลดลง 9.68 จุด มูลค่าซื้อขาย 36,577 ล้านบาท จากความกังวลต่อเศรษฐกิจจีนชะลอตัว มาตรการจากรัฐบาลจีนออกมาไม่เห็นผลชัดเจน ราคาน้ำมันดิบปรับตัวลงกดดันภาพรวมการลงทุนอย่างต่อเนื่อง แนวโน้มหุ้นไทยวันนี้ มีโอกาสรีบาวด์กรอบจำกัด หลังตอบรับข่าวร้ายบ้างแล้ว พร้อมให้แนวต้าน 1,240-1,250 จุด แนวรับ 1,220 จุด…
*…หุ้น BTS มาตามนัดประกาศจ่ายปันผลระหว่างกาลหุ้นละ 0.34 บาท ขึ้นเครื่องหมาย XD 21 ม.ค. 59 เท่ากับว่าเหลือเวลาซื้อลงทุนไม่ถึง 10 วัน ถ้าเทียบกำไรต่อหุ้นล่าสุด 0.30 บาท เท่ากับว่าปันผลมากกว่ากำไรซะอีก…คิดเป็นอัตราผลตอบแทนจากเงินปันผล 6-8% เลยทีเดียว ทำให้เชื่อว่าช่วงตลาดหุ้นผันผวนแบบนี้ BTS เป็นทางเลือกที่ปลอดภัยจริงๆ…
*...หุ้น ABCมีความคืบหน้ากับธุรกิจใหม่อีกครั้ง ล่าสุด ABC นามบันทึกความเข้าใจกับบริษัท ไฮสแตนดาร์ด อินเตอร์เนชั่นแนล คอนซัลเตนท์ จำกัด เพื่อซื้อกิจการโรงเรียนนานาชาติลานนา จังหวัดเชียงใหม่ มูลค่า 150 ล้านบาท และมีเงินลงทุนก่อสร้างเพื่อขยายกิจการเพิ่มเติม…แต่รูปแบบการลงทุนต้องรอความชัดเจนอีกที…แต่ถือว่าเป็นอีกธุรกิจหนึ่งที่ ABC พยายามไขว่คว้าอย่างต่อเนื่อง…
*…หุ้น LOXLEY ต้องจับตาเป็นพิเศษหลังกระทรวงคมนาคม เตรียมเสนอของบ 500 ล้านบาท (จากกองทุนเพื่อส่งเสริมการอนุรักษ์พลังงาน) เพื่อเช่ารถเมล์ไฟฟ้ามาทดลองวิ่งนำร่อง 20 คัน โอ้ว…ว้าวๆๆ สัปดาห์ก่อนเพิ่งเห็น “ออมสิน ชีวะพฤกษ์” รมว.คมนาคม ไปร่วมยินดีเปิดตัว “รถเมล์ไฟฟ้า” ของค่าย LOXLEY อยู่เลย…งานนี้อดคิดเป็นอื่นไม่ได้นอกเสียจากว่าจะ “เช่ารถไฟฟ้า LOXLEY” แหงๆ เลย…แต่อย่าได้ลืมบทเรียนกรณี CHOกันนะครับ ตอนนั้นจะเซ็นสัญญากันอยู่แล้ว…แต่โดนขสมก.หักหลังล้มประมูลไปซะงั้น…ไม่รู้ว่าถึงตอนนี้จะไว้ใจขสมก.ได้อยู่หรือไม่…555…
*…หุ้น EPG เล็กพริกขี้หนู…เพิ่งกลับจากโรดโชว์สิงคโปร์…ว่ากันว่านักลงทุนเกือบ 20 กองทุน ให้ความสนใจเข้าลงทุนหุ้น EPG อย่างมาก เพราะเห็นแนวโน้มการเติบอย่างต่อเนื่อง ด้วยความเป็นหุ้นนวัตกรรมจึงเป็นที่น่าสนใจจริงๆ…
*…หุ้น GPSC เริ่มมีข่าวดีตั้งแต่ต้นปี ล่าสุดเตรียมเซ็นสัญญาซื้อขายพลังงานพื้นฐาน 15 ปี ให้เครือปตท.มูลค่ากว่า 2,100 ล้านบาท ภายในเดือนนี้ นั่นหมายถึงรายได้ GPSC จะเข้ามาแบบสม่ำเสมอตลอด 15 ปี หลายคนถามว่าจะลงทุน GPSC บอกได้เลยว่าต้อง “ลงทุนระยะกลาง-ยาว” เท่านั้น ขืนเล่นแบบเก็งกำไรเชื่อว่ามีเจ๊งกันเป็นแถวแน่…เพราะหุ้น GPSC มันเหมาะแก่การลงทุนเท่านั้น “ไม่เหมาะกับการเก็งกำไรระยะสั้น” เช่นเดียวกับรุ่นพี่อย่างRATCH และEGCO นั่นเอง…
*…วันนี้น่าจับตาการประชุม กทค.ว่าด้วยการพิจารณากรณี ADVANC ขอขยายเวลามาตรการเยียวยาคลื่น 900 MHz. งานนี้ กทค.จะสรุปอย่างไร เพราะนั่นหมายถึงเป็นการชี้ชะตา 11 ล้านเลขหมาย ที่อยู่ในระบบ 2G จะซิมดับหรือไม่…เพราะตามกฎหมายหาก TRUE-JAS จ่ายค่าใบอนุญาตปุ๊บ…สัมปทานจะสิ้นสุดทันที โอ้วงานนี้มีเสียวครับ..!!…
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า..ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น